als_Latn dik_Latn ron_Latn
Ministrja e Drejtësisë, Dhurata Hoxha ka shkarkuar nga detyra stafin menaxhues të Qendrës së Paraburgimit në Prizren si dhe drejtorin e përgjithshëm të Shërbimit Korrektues, Sokol Zogaj, gati tri javë pas vdekjes së Astrit Deharit.
Burime të Telegrafit bëjnë me dije se ministrja Hoxha vendimin për shkarkimin e personave përgjegjës të Qendrës së Paraburgimit në Prizren dhe drejtorit të Shërbimit Korrektues e ka marrë sot gjatë ditës.
Ndryshe, edhe shoqëria civile ditë më parë kërkoi shkarkimin e personave që janë përgjegjës për Qendrën e paraburgimit në Prizren.
Astrit Dehari, student i mjekësisë dhe aktivist në Lëvizjen Vetëvendosje më 5 nëntor 2016, u gjet i vdekur në Qendrën e paraburgimit në Prizren./mesazhi.com
als_Latn als_Latn als_Latn als_Latn